ป้ายโฆษณาอัจฉริยะ ตามศูนย์การค้าบางแห่งในสหรัฐ
ปัจจุบันถ้าคุณผู้ฟังสังเกตุรอบๆ ตัว จะเห็นได้ว่ามีสื่อโฆษณาอยู่มากมายทั่วไป ไม่ว่าจะในบ้าน ที่ทำงาน ตามถนนหนทาง ตามศูนย์การค้าหรือร้านร
ที่ว่าเป็นสื่อโฆษณาอัจฉริยะก็ไม่ใช่ เพราะว่าเป็นป้ายโฆษณาที่คิดเองได้พูดเองได้หรอกแต่คนฉลาดสมองใส เค้าเอากล้องวงจรปิดขนาดเล็กไปซ่อนไว้ในป้ายหรือรอบๆ ป้ายโฆษณานั่นเองเพื่อคอยจับภาพว่า ใครที่เดินเข้ามาชมป้ายโฆษณานั้นบ้าง หลังจากนั้นซอฟแวร์คอมพิวเตอร์ที่เรียกว่าfacetracking technology ซึ่งติดอยู่กับป้ายก็จะประมวลผลจากใบหน้า สีผิวและการเคลื่อนไหวของผู้ชมผู้นั้นในทันทีว่าคนๆนั้นคือผู้หญิงหรือผู้ชาย อายุเท่าไหร่ และอาจถึงขั้นระบุได้ว่าเชื้อชาติใดเพื่อที่จะปรับเปลี่ยนโฆษณานั้น ให้เหมาะสมกับกลุ่มเป้าหมายที่มาชมนั่นหมายความว่าเมื่อคุณผู้ชายเดินเข้ามาดู ป้ายอาจเปลี่ยนเป็นโฆษณาที่โกนหนวดแล้วพอคุณผู้หญิงเดินเข้ามาสมทบ ป้ายก็จะเปลี่ยนเป็นโฆษณาเครื่องสำอางค์หรือชุดชั้นในทำนองนั้น นอกจากนี้ ป้ายโฆษณาอัจฉริยะยังสามารถประมวลผล ด้านประชากรศาสตร์เพื่อเป็นข้อมูลสำหรับนักโฆษณาในการทำตลาดต่อไปในอนาคตได้อีกด้วย ป้ายโฆษณาอัจฉริยะนี้ไม่ใช่โครงการในฝันแต่มีใช้แล้วจริงๆ ตามศูนย์การค้าบางแห่งในสหรัฐ โดยผู้ผลิตบอกว่าเทคโนโลยี face tracking นี้มีความแม่นยำในการคำนวณเพศและอายุของผู้ชมเกือบ 90% เลยทีเดียว ซึ่งเป็นข้อมูลที่ผู้เกี่ยวข้องกับวงการโฆษณาหลายคนระบุว่ามีค่ามากเหลือเกิน คุณ Vicki Rabenou จนท.ประมวลผลของบริษัท Trumediaในรัฐ Floridaหนึ่งในผู้ร่วมพัฒนาป้ายโฆษณาอัจฉริยะบอกว่านี่คือการโฆษณาเชิงรุกที่พยายามเจาะกลุ่มเป้าหมายอย่างมีประสิทธิผลในขณะที่ผู้เชี่ยวชาญเชื่อว่าภายในปีนี้ ตามศูนย์การค้าใน 10 เมืองใหญ่ของอเมริกาจะมีป้ายโฆษณาที่ว่านี้ติดตั้งอยู่อย่างแน่นอน อย่างไรก็ตามยังคงมีผู้ไม่เห็นดีเห็นงามกับเทคโนโลยีใหม่นี้หลายคน เนื่องจากเกรงว่าป้ายโฆษณาอัจฉริยะนี้อาจเก็บรูปภาพ และข้อมูลส่วนบุคคลของผู้ชมแต่ละคนไว้ ดังเช่นคุณ Lee Tien ทนายความอาวุโสแห่งมูลนิธิ Electronic Frontier ในครซานฟรานซิสโกที่ให้ความเห็นว่า กล้องวงจรปิดที่คอยจับภาพ และประมวลผลผู้คนอาจเป็นการละเมิดความเป็นส่วนตัวของบุคคลผู้นั้นได้ในขณะที่คุณ Harley Geiger ที่ปรึกษาด้านสิทธิส่วนบุคคลในกรุงวอชิงตันบอกว่าควรมีการแจ้งให้ประชาชนทั่วไปทราบก่อนที่จะนำป้ายโฆษณาอัจฉริยะมาใช้ ว่าป้ายนี้มีการทำงานอย่างไรและนำมาใช้เพื่อจุดประสงค์ใดกันแน่